આ બાબતે પ્રમુખ ગોવિંદભાઈ ગાંધીએ નિખાલસતાથી જણાવ્યુ હતું કે, જે કામ કરે એની ભુલ થાય. જે કામ નથી કરતા એની ભુલ ક્યારેય થતી નથી. પશુનુ મૃત્યુ થયુ છે તે બીમાર હતુ, કુદરતી મૃત્યુ થયુ છે. એના માટે પાલિકા તંત્ર જવાબદાર નથી. જરૂર પડશે તો પશુઓ પુરવા માટે બીજી મોટી જગ્યા લેવામાં આવશે. રખડતા પશુ પકડી પાંજરાપોળમાં આપવા માટે પાંજરાપોળના સંચાલકો સાથે મીટીંગ થઈ ગઈ છે. પાલિકા દર વર્ષે રૂા.૫૧૦૦૦ પાંજરાપોળને આપશે. જેથી હવે પાંજરાપોળ રખડતા પશુ નહી સ્વિકારવાનો પ્રશ્ન રહેશે નહી. રખડતા ઢોર પકડવા માટે તાત્કાલીક ટેન્ડરીંગ કરવામાં આવ્યુ છે. ટેન્ડરની મુદત બાદ રખડતા ઢોર પકડવાનો વ્યવસાય કરતા ઈસમોને વર્કઓર્ડર આપવામાં આવશે અને ઢોર પકડવામાં આવશે. પ્રમુખે વધુમાં જણાવ્યુ હતું કે, આ વખતે રખડતા ઢોર પકડવાની નક્કર કામગીરી કરવામાં આવશે જેનુ પરિણામ એક મહિનામાં દેખાશે. આ કામગીરીમાં સહકાર આપવા વિનંતી કરી હતી.